PMIndiaData/PMIndiaSum huggingface dataset:
પ્રધાનમંત્રી શ્રીએ બેંગલુરુમાં શ્રી નાદપ્રભુ કેમ્પેગૌડાની 108-મીટર લાંબી કાંસ્ય પ્રતિમાનું અનાવરણ કર્યું

પ્રધાનમંત્રી શ્રી નરેન્દ્ર મોદીએ આજે બેંગલુરુમાં શ્રી નાદપ્રભુ કેમ્પેગૌડાની 108-મીટર લાંબી કાંસાની પ્રતિમાનું અનાવરણ કર્યું. પ્રધાનમંત્રી શ્રીએ પ્રતિમાને પુષ્પાંજલિ અર્પણ કરી અને પવિત્ર જળ અર્પણ કર્યું. તેમણે એક છોડનું વાવેતર પણ કર્યું હતું. બેંગલુરુના વિકાસમાં શહેરના સ્થાપક નાદપ્રભુ કેમ્પેગૌડાના યોગદાનની યાદમાં આ પ્રતિમા બનાવવામાં આવી છે. સ્ટેચ્યુ ઓફ યુનિટી ફેમ રામ વી સુતારની સંકલ્પના અને તેમના દ્વારા બનાવવામાં આવેલ આ પ્રતિમા માટે 98 ટન બ્રોન્ઝ અને 120 ટન સ્ટીલનો ઉપયોગ કરવામાં આવ્યો છે. પ્રધાનમંત્રી શ્રીએ ટ્વીટ કર્યું; “બેંગલુરુના નિર્માણમાં શ્રી નાદપ્રભુ કેમ્પેગૌડાની ભૂમિકા અપ્રતિમ છે. તેમને એક સ્વપ્નદ્રષ્ટા તરીકે યાદ કરવામાં આવે છે જેમણે હંમેશા લોકોના કલ્યાણને દરેક વસ્તુથી ઉપર રાખ્યું હતું. બેંગલુરુમાં ‘સ્ટેચ્યુ ઓફ પ્રોસ્પરિટી’નું ઉદ્ઘાટન કરવા બદલ સન્માનિત.” પ્રધાનમંત્રીની સાથે કર્ણાટકના મુખ્યમંત્રી શ્રી બસવરાજ બોમાઈ, કર્ણાટકના રાજ્યપાલ શ્રી થાવર ચંદ ગેહલોત અને કેન્દ્રીય મંત્રી શ્રી પ્રહલાદ જોશી સહિત અન્ય લોકો પણ હતા.
પ્રધાનમંત્રીએ ઇસ્ટર પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઇસ્ટરના અવસર પર લોકોને શુભેચ્છા પાઠવી છે. પ્રધાનમંત્રીએ કહ્યું, “ઇસ્ટર પર શુભેચ્છાઓ ! ઇસુ ખ્રિસ્તનાપવિત્ર વિચારો લાખો લોકોને પ્રેરિત કરે છે. તેમણે આપણા સમાજને બદીઓથી મુક્ત કરવા અને ગરીબો તથા વંચિત વર્ગો પ્રત્યે કરુણા દાખવવા પર ભાર મુક્યો. આખાસ દિવસ એકતા અને શાંતિની ભાવનાને પ્રોત્સાહિત કરે એવી શુભકામના.”
જાપાનમાં હગિબિસ તોફાનને કારણે થયેલી જાનહાનિ પર પ્રધાનમંત્રીએ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાપાનમાં હગિબિસ તોફાનને કારણે થયેલી જાનહાનિ પર શોક વ્યક્ત કર્યો હતો. તેમણે કહ્યું, “બધા ભારતીયો વતી હું જાપાનમાં આવેલા ભયાનક તોફાન હગિબિસને કારણે થયેલી જાનહાનિ બદલ શોક વ્યક્ત કરું છું. મને ખાતરી છે કે જાપાનના લોકોની સજ્જતા અને સ્થિતિસ્થાપકતા તથા મારા મિત્ર શિન્ઝો આબેનું નેતૃત્વ ખૂબ ઝડપી અને અસરકારક પણે રાહતકાર્ય કરશે. જાપાનની કુદરતી આપત્તિઓ સામેની સજ્જતા પ્રશંસાને પાત્ર છે. આ મુશ્કેલ સમયમાં ભારત જાપાન સાથે દૃઢ પણે ઉભું છે. જાપાનની પૂર્વ નિર્ધારિત યાત્રા પર ભારતીય નૌસેનાના કાર્મિકો મદદરૂપ બનવામાં આનંદ અનુભવશે.”
મંત્રીમંડળે અન્ય દેશોની ચૂંટણીની કામગીરી કરતી સંસ્થાઓ/આંતરરાષ્ટ્રીય સંસ્થાઓ સાથે ભારતીય ચૂંટણી પંચને સમજૂતીકરાર કરવાની દરખાસ્તને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારતીય ચૂંટણી પંચને અન્ય દેશો/આંતરરાષ્ટ્રીય સંસ્થાઓની ચૂંટણીલક્ષી કામગીરી કરતી સંસ્થાઓ સાથે ચૂંટણીનાં વ્યવસ્થાપન અને વહીવટનાં ક્ષેત્રમાં સહકાર સ્થાપિત કરવા સમજૂતીકરાર (એમઓયુ) કરવાની દરખાસ્તને મંજૂરી આપી છે. આ નીચે મુજબ છેઃ 1. ધ નેશનલ ઇલેક્ટોરલ કાઉન્સિલ ઓફ ઇક્વાડોર; 2. ધ સેન્ટ્રલ ઇલેક્શન કમિશન ઓફ અલ્બાનિયા; 3. ધ ઇલેક્શન કમિશન ઓફ ભૂતાન; 4. ધ ઇન્ડિપેન્ડન્ટ ઇલેક્શન કમિશન ઓફ અફઘાનિસ્તાન; 5. ધ નેશનલ ઇન્ડિપેન્ડન્ટ ઇલેક્ટોરલ કમિશન ઓફ ગિની; 6. ધ યુનિયન ઇલેક્શન કમિશન ઓફ મ્યાનમાર અને 7. ધ ઇન્ડિયા ઇન્ટરનેશનલ ઇન્સ્ટિટ્યૂટ ઓફ ડેમોક્રેસી એન્ડ ઇલેક્શન મેનેજમેન્ટ (આઇઆઇઆઇડીઇએમ) અને ઇન્ટરનેશનલ ઇન્સ્ટિટ્યૂટ ફોર ડેમોક્રેસી એન્ડ ઇલેક્ટોરેલ આસિસ્ટન્સ (ઇન્ટરનેશનલ આઇડીઇએ). આ એમઓયુ પ્રમાણભૂત કલમો/જોગવાઈઓ ધરાવે છે, જેમાં ચૂંટણી પ્રક્રિયાનાં આયોજન અને ટેકનિકલ વિકાસનાં ક્ષેત્રમાં જાણકારી અને અનુભવનાં આદાનપ્રદાનમાં સહકારને વિસ્તૃત પ્રોત્સાહન આપવા, માહિતીનાં આદાનપ્રદાનને સહકાર આપવા, સંસ્થાકીય ક્ષમતા મજબૂત કરવા અને ક્ષમતા નિર્માણ કરવા, અધિકારીઓને તાલીમ, નિયમિત ચર્ચાવિચારણા વગેરે સામેલ છે. આ એમઓયુ દ્વિપક્ષીય સહકારને પ્રોત્સાહન આપશે, જેનો ઉદ્દેશ કથિત ચૂંટણી વ્યવસ્થાપન સંસ્થાઓ માટે ટેકનિકલ સહાય/ક્ષમતાને સાથસહકાર આપવાનો છે. પૃષ્ઠભૂમિઃ ચૂંટણી પંચ એમઓયુનો સ્વીકાર કરીને દુનિયાનાં કેટલાંક દેશો અને સંસ્થાઓ સાથે સમગ્ર દુનિયામાં ચૂંટણીલક્ષી બાબતો અને ચૂંટણી પ્રક્રિયાઓનાં ક્ષેત્રમાં સહકારને પ્રોત્સાહન આપવા સહભાગી બન્યું છે, જે માટે એમઓયુમાં સંબંધિત પક્ષોએ હસ્તાક્ષર કર્યા છે. બંધારણીય સંસ્થા ચૂંટણી પંચ દુનિયામાં સૌથી મોટી ચૂંટણી પ્રક્રિયા હાથ ધરે છે. દેશમાં નિષ્પક્ષ અને તટસ્થ ચૂંટણી યોજવાની જવાબદારી ચૂંટણી પંચની છે. આપણાં દેશમાં 85 કરોડ મતદારો છે, જેઓ વિવિધ સામાજિક-રાજકીય અને આર્થિક પૃષ્ઠભૂમિ ધરાવે છે. છેલ્લાં થોડાં વર્ષોમાં ચૂંટણી પંચે રાજકીય બાબતોમાં લોકોની વિસ્તૃત ભાગીદારી સુનિશ્ચિત કરવામાં મહત્ત્વપૂર્ણ ભૂમિકા અદા કરી છે. અત્યારે ભારતને દુનિયામાં સૌથી મોટો લોકતાંત્રિક દેશ ગણવામાં આવે છે. ભારતમાં લોકશાહીની સફળતાએ સમગ્ર દુનિયામાં દરેક રાજકીય વ્યવસ્થાનું ધ્યાન ખેંચ્યું છે.
પ્રધાનમંત્રીએ તેમના જર્મન સમકક્ષ, સંઘીય ચાન્સેલર ડૉ. એન્જેલા મર્કેલ સાથે ફોન પર વાતચીત કરી

પ્રધાનમંત્રી શ્રી નરેન્દ્ર મોદીએ આજે તેમના જર્મન સમકક્ષ, સંઘીય ચાન્સેલર ડૉ. એન્જેલા મર્કેલ સાથે ફોન પર વાતચીત કરી. નેતાઓએ અફઘાનિસ્તાનમાં વધતી સુરક્ષા સ્થિતિ અને પ્રદેશ અને દુનિયા પર તેની અસર અંગે ચર્ચા કરી. તેમણે શાંતિ અને સુરક્ષા જાળવવાના મહત્વ પર ભાર મૂક્યો, જેમાં સૌથી વધુ જરૂરી પ્રાથમિકતા ફસાયેલા લોકોની સ્વદેશ વાપસી છે. બંને નેતાઓએ દ્વિપક્ષીય એજન્ડાના મુદ્દા પર પણ ચર્ચા કરી, જેમાં કોવિડ-19 રસીમાં સહયોગ, જળવાયુ અને ઊર્જા પર ધ્યાન આપવાની સાથે વિકાસ સહયોગ અને વ્યાપાર તથા આર્થિક સબંધોને પ્રોત્સાહન આપવું સામેલ છે. તેમણે આગામી સીઓપી-26 બેઠક અને સંયુક્ત રાષ્ટ્ર સુરક્ષા પરિષદમાં સમુદ્રી સુરક્ષા પર વાતચીતને પ્રોત્સાહન આપવાની ભારતીય પહેલ જેવા બહુપક્ષીય હિતોના મુદ્દાઓ પર વિચારોનું આદાનપ્રદાન કર્યુ. તેમણે ભારત-પ્રશાંત ક્ષેત્રમાં સમાવેશી સહયોગને પ્રોત્સાહન આપવા બંને પક્ષો વચ્ચે દૃષ્ટિકોણની સમાનત પર ભાર મૂક્યો હતો. …
નૌસેના દિવસના અવસર પર પ્રધાનમંત્રી શ્રી નરેન્દ્ર મોદીની શુભકામનાઓ

પ્રધાનમંત્રી શ્રી નરેન્દ્ર મોદીએ નૌસેના દિવસના અવસર પર નૌસેના કર્મચારીઓને શુભકામનાઓ પાઠવી છે. પોતાના સંદેશમાં પ્રધાનમંત્રીએ કહ્યું કે “ભારતને હંમેશા શક્તિશાળી અને સાહસી નૌસેના પર ગર્વ રહેશે, જેણે રાષ્ટ્રની સુરક્ષા કરવા દરેક અવસર પર શ્રેષ્ઠ કાર્ય કર્યું છે. નૌસેના દિવસના અવસર પર બધા નૌસેના કર્મચારીઓને મારી શુભકામનાઓ.”
મંત્રીમંડળે નાણાં વિધેયક, 2021માં સંશોધનોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નાણાં વિધેયક, 2021 (નાણાં ધારા, 2021 તરીકે 28 માર્ચ, 2021ના રોજ બનાવવામાં આવ્યો હતો)માં સરકારે કરેલા સંશોધનોને પૂર્વોત્તર મંજૂરી આપી છે. આ સંશોધનો વિધેયકમાં પ્રસ્તુત દરખાસ્તોને સ્પષ્ટ અને તર્કબદ્ધ કરવા જરૂરી હતા તથા નાણાં વિધેયકમાં સૂચિત સુધારાથી એની સાથે સંબંધિત હિતધારકોની ચિંતાનું સમાધાન કરવા આવશ્યક હતા. ઉદ્દેશ સરકારે નાણાં વિધેયક, 2021માં કરેલા સુધારાવધારા વિધેયકમાં સૂચિત સંશોધનોથી ઊભી થયેલી હિતધારકોની ચિંતાઓ દૂર કરીને તમામ કરદાતાઓને સમાનતા અને સમાવેશકતા પ્રદાન કરશે. સરકારે નાણાં વિધેયક, 2021 કરેલા સુધારાવધારા કરવેરા સાથે સંબંધિત વિવિધ દરખાસ્તો છે, જે સરકાર માટે સમયસર આવક પેદા કરશે અને કરદાતાઓની ફરિયાદોનું નિવારણ કરીને હાલની જોગવાઈઓને અસરકારક બનાવશે.
પ્રધાનમંત્રીએરાષ્ટ્રમંડળ રમતો2018નાં ભારતીય રમતવીરોને અભિનંદન પાઠવ્યાં

પ્રધાનમંત્રી શ્રી નરેન્દ્ર મોદીએ રાષ્ટ્રમંડળ રમતો2018નાં ભારતીય રમતવીરોને અભિનંદન પાઠવ્યાં હતાં. પ્રધાનમંત્રીએ શ્રેણીબદ્ધ ટ્વીટ કરીનેજણાવ્યું હતું કે, “રાષ્ટ્રમંડળ રમતો 2018નાં ભારતીય રમતોવીરો પર દરેક ભારતીયને ખૂબ ગૌરવ છે. અમારાં તમામ રમતવીરોએ શ્રેષ્ઠ પ્રદર્શન કર્યું હતું અને ઉત્તમ રમત કૌષલ્ય દેખાડ્યું હતું. જેમણે પદકોપ્રાપ્ત કર્યાં છે, એવા તમામ રમતવીરોને હું અભિનંદન પાઠવું છું, રાષ્ટ્રમંડળ રમતો 2018માં ભારતનું પ્રતિનિધિત્વ કરનાર દરેક રમતવીરે આપણને પ્રેરિત કર્યા છે. તેમનું જીવન અને તેમનો સંઘર્ષ પ્રતિબદ્ધતા અને ક્યારેય હાર ન માનવાનો અભિગમ વ્યક્ત કરે છે. તેમણે સફળતા મેળવવા દરેક અવરોધોનો સામનો કર્યો છે, જેનાં પરિણામે તેમને રાષ્ટ્રમંડળ રમતોમાં સફળતા મળી હતી. મને આશા છે કે, રાષ્ટ્રમંડળ રમતો2018માં ભારતની સફળતા આપણી યુવા પેઢીને રમતગમતમાં આગળ વધવા પ્રેરીત કરશે અને દરેકનાં જીવનમાં ફિટનેસનાં મહત્ત્વ પર વિશેષ જાગૃતિ ફેલાવશે. અમે સરકારમાં ફિટઇન્ડિયા અભિયાનને વધુ આગળ વધારવા શક્ય તમામ પ્રયાસો કરી રહ્યાં છીએ.”
મંત્રીમંડળે ઇન્ફોર્મેશન ટેકનોલોજી (આઇટી) ક્ષેત્રમાં ભારત અને વિયેતનામ વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં આઇટી ક્ષેત્રમાં સહકાર પર ભારત અને વિયેતનામ વચ્ચે અગાઉ થયેલા એમઓયુ (સમજૂતીકરાર)ને મંજૂરી આપી હતી. આ એમઓયુનો ઉદ્દેશ બંને દેશના કાયદા અને નિયમોને અનુરૂપ આઇટી ક્ષેત્રમાં સમાનતા અને પારસ્પરિક રસના આધારે લાંબા ગાળાનો અને સ્થાયી સહકાર વિકસાવવાનો છે. એમઓયુના અમલીકરણના પરિણામે આઇટી અને માનવસંસાધન વિકાસના ક્ષેત્રમાં સંસ્થાગત અને ક્ષમતા-નિર્માણ મારફતે આઇટી ક્ષેત્રમાં બંને દેશને ફાયદો થશે. આ એમઓયુ પાંચ વર્ષ માટે લાગુ રહેશે અને ભારત અને વિયેતનામ વચ્ચે પારસ્પરિક લેખિત મંજૂરી દ્વારા રિન્યૂએબલ બનશે. તેનો અમલ બંને દેશના પ્રતિનિધિઓ સાથે આઇટી પર સંયુક્ત કાર્યકારી જૂથ સ્થાપિત કરીને થશે.
પ્રધાનમંત્રીએ બુનિયાદી માળખા ક્ષેત્રની પ્રગતિની સમીક્ષા કરી

પ્રધાનમંત્રી શ્રી નરેન્દ્ર મોદીએ 24 ઓગષ્ટ, 2015ના રોજ ડિજિટલ ઈન્ફ્રાસ્ટ્રક્ચર, ગ્રામીણ બુનિયાદી માળખા અને સંપર્ક ક્ષેત્રોની પ્રગતિની સમીક્ષા કરી હતી. પ્રધાનમંત્રીએ અધિકારીઓ પાસે દેશના એ દરેક ગામડાંમાં જ્યાં વિજળી નથી, તેમાં 1000 દિવસની અંદર વિજળી ઉપલબ્ધ કરાવવાની તૈયારીઓની વિસ્તૃત જાણકારી માંગી હતી, જેમ તેમણે સ્વતંત્રતા દિવસના પોતાના સંબોધનમાં કહ્યું હતું. તેમણે સંબંધિત વિભાગને વાસ્તવિક સમય-સીમાના આધારે આ લક્ષ્યને હાંસલ કરવાની પ્રગતિની દેખરખ રાખવાનો નિર્દેશ આપ્યો છે. પ્રધાનમંત્રીને દેશભરમાં મોબાઈલ કનેક્ટીવીટીની સ્થિતિના વિષયમાં જાણકારી આપવામાં આવી હતી. તેમણે અધિકારીઓને નિર્દેશ આપ્યો કે તેઓ દૂરના ક્ષેત્રોમાં મોબાઈલ કનેક્ટીવીટી પ્રદાન કરવા માટે રેલવે અને અન્ય કોમ્યુનિકેશન ઈન્ફ્રાસ્ટ્રક્ચર સહિત હાલના સંસાધનોનો લાભ લેવાની સંભાવનાઓની તપાસ કરે. તેમણે એ વાત પર ભાર મૂક્યો કે ડિજિટલ ઈન્ફ્રાસ્ટ્રક્ચરનું લક્ષ્ય ડિજિટલ ઈન્ડિયા પહેલના લક્ષ્યની સાથે જ હાંસલ થવું જોઈએ. પ્રધાનમંત્રીએ સામાન્ય લોકોને પ્રભાવિત કરનારી ‘કોલ ડ્રોપ્સ’ની સમસ્યા પર ગંભીર ચિંતા વ્યક્ત કરી અને અધિકારીઓને પૂછ્યું કે તેના સમાધાન માટે શું પગલાં લેવાયા છે. તેમણે નિર્દેશ આપ્યો કે આ સમસ્યાના સમાધાન માટે ત્વરીત પગલાં ભરવામાં આવે અને એ પણ સુનિશ્ચિત કરવામાં આવે કે ભવિષ્યમાં વોઈસ કનેક્ટીવીટીની સમસ્યા ડેટા કનેક્ટીવીટી સુધી ન પહોંચે. પ્રધાનમંત્રીએ સૌર ઉર્જા સંબંધિત પરિયોજનાઓ, વિશેષ રૂપથી રેલવે સ્ટેશનો અને એરપોર્ટના સંબંધમાં પ્રગતિની સમીક્ષા કરી. તેમણે નિર્દેશ આપ્યો કે રેલવે વિશ્વવિદ્યાલય સ્થાપિત કરવાનું કાર્ય ઝડપથી કરવામાં આવે. તેમણે નેપાળ, ભૂતાન, બાંગ્લાદેશ સાથે સડક સંપર્કને પ્રાથમિકતા આપવાનો આગ્રહ પણ કર્યો. પ્રધાનમંત્રીએ કહ્યું કે બુનિયાદી માળખું તૈયાર કરવા માટે પર્યાપ્ત રકમ ફાળવવામાં આવી છે અને હવે સંબંધિત મંત્રાલયોની એ જવાબદારી છે કે તેઓ સુનિશ્ચિત કરે કે આ રકમથી યોગ્ય પરિણામ સામે આવે. આ બેઠકમાં નીતિ આયોગના ઉપાધ્યક્ષ શ્રી અરવિંદ પનગઢીયા ઉપસ્થિત હતા. પ્રધાનમંત્રી કાર્યાલય, નીતિ આયોગ અને સંબંધિત મંત્રાલયના વરિષ્ઠ અધિકારીઓ પણ ઉપસ્થિત હતા.
તવાંગમાં ભૂસ્ખલનના પીડિતો માટે પ્રધાનમંત્રીએ અનુગ્રહ રાહત રાશિ ફાળવી

પ્રધાનમંત્રી શ્રી નરેન્દ્ર મોદીએ અરૂણાચલ પ્રદેશના તવાંગમાં ભૂસ્ખલનની દૂર્ઘટનામાં મૃતકોના પરિવારજનોને 2 લાખ રૂપિયા તથા ગંભીર રૂપથી ઘાયલ વ્યક્તિને રૂ. 50,000ની અનુગ્રહ રાશિ પ્રધાનમંત્રી રાષ્ટ્રીય રાહત ફંડ (પીએમએનઆરએફ)માંથી આપવાની જાહેરાત કરી છે.
પ્રધાનમંત્રીએ વિવિધ તહેવારો પર સમગ્ર દેશનાં લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિવિધ તહેવારો પર સમગ્ર દેશનાં નાગરિકોને શુભેચ્છા પાઠવી છે. પ્રધાનમંત્રીએ શ્રેણીબદ્ધ ટ્વીટ્સ કરીને કહ્યું હતું કે, “દરેકને વૈશાખીની શુભેચ્છા. આ તહેવાર દરેકનાં જીવનમાં આનંદ લાવે એવી શુભકામના. આપણે આપણાં મહેનતુ ખેડૂતોનો આભાર પણ માનવો જોઈએ, જેઓ આપણાં દેશને અન્ન પૂરૂ પાડવા સતત કામ કરે છે. ભારતને સદીઓથી વારસામાં પ્રાપ્ત થયેલી વિવિધતા પર ગર્વ છે. સમગ્ર દેશનાં લોકો વિવિધ તહેવારોની ઉજવણી કરી રહ્યાં છે. દરેકને આ વિશેષ અવસરે શુભેચ્છા. தமிழ் புத்தாண்டை முன்னிட்டு தமிழர்கள் அனைவருக்கும் வாழ்த்துகள். வரும் ஆண்டில் தமிழர்கள் விருப்பங்களும் விழைவுகள் அனைத்தும் ஈடேற வேண்டுகிறேன். તમિલ લોકોને પુથન્ડુનાં ખાસ પ્રસંગે શુભેચ્છા. હું આગામી વર્ષમાં તમારી ઇચ્છા-આકાંક્ષાઓ પૂર્ણ થાય એવી પ્રાર્થના કરૂ છું. വിഷു ആശംസകള്‍ ! പുതുവര്‍ഷംപുതിയ പ്രതീക്ഷകളും, കൂടുതല്‍ സമൃദ്ധിയും, നല്ല ആരോഗ്യവും കൊണ്ടുവരട്ടെ. હેપ્પી વિશુ! નવું વર્ષ નવી આશાઓ જન્માવે, વધારે સમૃદ્ધિ લાવે અને સારૂ સ્વાસ્થ્ય પ્રદાન કરે એવી શુભકામના. প্রত্যেক বাঙালীকে পয়লা বৈশাখের শুভেচ্ছা। এই নববর্ষ যেন প্রত্যেকের জীবনেশান্তি, সমৃদ্ধি ও সুখ নিয়ে আসে। শুভ নববর্ষ! તમામ બંગાળીઓને પોઇલા બોઇશાખ પર શુભેચ્છા. આ નવું વર્ષ દરેકનાં જીવનમાં શાંતિ, સમૃદ્ધિ અને ખુશીઓ લાવી એવી શુભેચ્છા. શુભોન બોબરશો! মোৰ অসমীয়া ভাই-ভনী সকললৈ বহাগ বিহুৰ শুভেচ্ছা যাঁচিছো।শক্তি আৰু উৎসাহৰ বৈশিষ্টৰে পৰিপূৰ্ণ এই উৎসৱে আমাৰ সমাজলৈ সুখ আৰু সুস্বাস্থ্য কঢ়িয়াই আনক। મારાં આસામી ભાઈઓ અને બહેનોને બોહાગ બિહુ. આ તહેવાર ઊર્જા અને ઉત્સાહનું પ્રતીક છે, આ પવિત્ર દિવસ આપણાં સમાજમાં ખુશીઓ અને સ્વાસ્થ્ય લાવે એવી શુભેચ્છા. ବିଶ୍ଵର କୋଣ ଅନୁକୋଣରେ ରହୁଥିବା ମୋର ସମସ୍ତ ଓଡିଆ ବନ୍ଧୁ, ଭାଇ, ଭଉଣୀମାନଙ୍କୁ ମହାବିଷୁବ ସଂକ୍ରାନ୍ତିର ଅଭିନନ୍ଦନ ! ନୂତନବର୍ଷ ଭଲ ଓ ସୁଖରେ କଟୁ । ସମୃଦ୍ଧ ଓଡିଆ ସଂସ୍କୃତିକୁ ନେଇ ଆମେ ବିଶେଷଭାବେ ଗୌରବାନ୍ଵିତ । સમગ્ર દુનિયામાં વસતાં મારાં ઓડિયા મિત્રોને મહા વિશુબા સંક્રાંતિની શુભેચ્છા! આગામી વર્ષ સુંદર બની રહે એવી શુભકામના. અમને ઓડિયાની સમૃદ્ધ સંસ્કૃતિ પર ગર્વ છે.”
પ્રધાનમંત્રીએ વીડિયો કોન્ફરન્સિંગ મારફતે કન્યાકુમારીના વિવેકાનંદ કેન્દ્રમાં રામાયણ દર્શનમના ઉદ્ઘાટન સમારંભને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ મારફતે કન્યાકુમારીના વિવેકાનંદ કેન્દ્રમાં રામાયણ દર્શનમના ઉદ્ઘાટન પ્રસંગે સંબોધન કર્યું હતું. તેમણે કહ્યું હતું કે, 12મી જાન્યુઆરી કોઈ સાધારણ દિવસ નથી અને સ્વામી વિવેકાનંદના શક્તિશાળી વિચારો યુવાનોનું ઘડતર કરતાં રહેશે. તેમણે જણાવ્યું હતું કે, ભારત આજે યુવા રાષ્ટ્ર છે તથા તેનો વિકાસ આધ્યાત્મિક અને ભૌતિક એમ બંને રીતે થવો જોઈએ. તેમણે કહ્યું હતું કે, સ્વામી વિવેકાનંદના વિચારો રાષ્ટ્રનિર્માણ માટે યુવા પેઢીને હંમેશા પ્રેરિત કરશે. પ્રધાનમંત્રીએ સંત થિરાવલ્લુવર અને શ્રી એકનાથ રાનડેને પણ શ્રદ્ધાસુમન અર્પણ કર્યા હતા. તેમણે યુવાનોને સતત શીખતા રહેવાની સલાહ પણ આપી હતી.
પ્રધાનમંત્રીએ ઉત્તર પ્રદેશના સિદ્ધાર્થનગરમાં માર્ગ અકસ્માતને કારણે જીવ ગુમાવનારા પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના સિદ્ધાર્થનગર જિલ્લામાં થયેલા માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ ઉત્તર પ્રદેશના સિદ્ધાર્થનગરમાં માર્ગ અકસ્માતનો ભોગ બનેલા લોકો માટે પ્રધાનમંત્રી રાષ્ટ્રીય રાહત ભંડોળ (
મંત્રીમંડળે ઓડિશાના ઝારસુગુડા વિમાન મથકનું નામ બદલીને “વીર સુરેન્દ્ર સાઈ એરપોર્ટ, ઝારસુગુડા” તરીકે નવા નામકરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમડળે ઝારસુગુડા વિમાન મથકનુ નામ બદલીને “વીર સુરેન્દ્ર સાઈ એરપોર્ટ, ઝારસુગુડા” તરીકે નવા નામકરણને મંજૂરી આપી છે. લાભ : વીર સુરેન્દ્ર સાઈ એ ઓડિશાના જાણીતા સ્વાતંત્ર્ય સેનાની છે. ઝારસુગુડા એરપોર્ટનુ નવું નામકરણ કરવાથી ઓડિશા સરકારની ઘણા લાંબા સમયની ઈચ્છા પાર પડશે. આ નિર્ણય તે વિસ્તારના સ્થાનિક લોકોની લાગણીઓનું પ્રતિબિંબ છે. ઓડિશા સાથે સંકળાયેલા સદગતના વ્યક્તિત્વને આ નિર્ણયથી યોગ્ય શ્રદ્ધાંજલિ અર્પણ થશે.
પ્રધાનમંત્રીએ 70મી સ્વતંત્રતા વર્ષની ઉજવણીના ભાગરૂપે તિરંગા યાત્રાને લીલી ઝંડી આપી

પ્રધાનમંત્રી શ્રી નરેન્દ્ર મોદીએ આજે મધ્યપ્રદેશના અલીરાજપુરમાં ભાબરામાં ચંદ્રશેખર આઝાદના જન્મસ્થળે આ મહાન સ્વાતંત્ર્ય સેનાનીને શ્રદ્ધાસુમન અર્પણ કર્યા હતા. પ્રધાનમંત્રીએ શહીદ ચંદ્રશેખર આઝાદની પ્રતિમાને પુષ્પાર્પણ કર્યા હતા અને તેમના જન્મસ્થળે આઝાદ સ્મારકની મુલાકાત લીધી હતી. અહીં જનમેદનીને સંબોધતા પ્રધાનમંત્રીએ આઝાદીની લડાઈને યાદ કરતા જણાવ્યું હતું કે આ જ દિવસે મહાત્મા ગાંધીએ બ્રિટિશરોને ભારત છોડોનું આહવાન કર્યું હતું. તેમણે લોકોને દેશની આઝાદી કાજે શહીદ થનાર લોકોને હંમેશા યાદ રાખવા અપીલ કરી હતી, જેમના બલિદાનના કારણે આપણે અત્યારે સ્વતંત્રતાની મહેંક માણી શકીએ છીએ. પ્રધાનમંત્રીએ જણાવ્યું હતું કે, ચંદ્રશેખર આઝાદના જન્મસ્થળના દર્શન કરીને હું ગૌરવની લાગણી અનુભવું છું. આ પ્રકારની મુલાકાતથી મને દેશ માટે કામ કરવાની પ્રેરણા મળે છે, તેવું પ્રધાનમંત્રીએ ઉમેર્યું હતું. પ્રધાનમંત્રીએ જણાવ્યું હતું કે, આપણને દેશની આઝાદી માટે શહીદ થવાની તક મળી નથી, પણ આપણે દેશ માટે જીવવાની, કશું કરી છૂટવાની તક ઝડપી લેવી જોઈએ. પ્રધાનમંત્રીએ ભારપૂર્વક જણાવ્યું હતું કે, કોઈ પણ રાષ્ટ્ર પોતાના લોકોના ચારિત્ર્ય, દેશ માટે કશું કરી છૂટવાના જુસ્સાને બળે આગળ વધે છે, તેમની મહેનતના બળે પ્રગતિ કરે છે. પ્રધાનમંત્રીએ જણાવ્યું હતું કે, દરેક ભારતીય કાશ્મીરને ચાહે છે અને કાશ્મીરની મુલાકાત લેવા ઇચ્છે છે. તેમણે કહ્યું હતું કે, કેટલાક ગેરમાર્ગે દોરાયેલા તત્ત્વો કાશ્મીરની મહાન પરંપરાઓનો નાશ કરવા ઇચ્છે છે. પ્રધાનમંત્રીએ જણાવ્યું હતું કે, કેન્દ્ર સરકાર કાશ્મીરના યુવાનો માટે રોજગારીની તકોનું સર્જન કરવા ઇચ્છે છે. તેમણે કાશ્મીરના યુવાનોને આગળ આવવા અને કાશ્મીરને ખરા અર્થમાં ધરતી પરનું સ્વર્ગ બનાવવાની અપીલ કરી હતી. તેમણે કહ્યું હતું કે, કાશ્મીર શાંતિ ઇચ્છે છે અને કાશ્મીરના લોકો પ્રવાસન મારફતે વધુ કમાણી કરવા માંગે છે. તેમણે કહ્યું હતું કે, કેન્દ્ર સરકાર અને જમ્મુ-કાશ્મીરની સરકાર વિકાસ મારફતે તમામ સમસ્યાઓનું સમાધાન શોધવાનો પ્રયાસ કરી રહી છે. તેમણે ઉમેર્યું હતું કે, ભૂતપૂર્વ પ્રધાનમંત્રી શ્રી અટલ બિહારી વાજપેયીનું ઇન્સાનિયત (માનવતા), જમહૂરિયત, કાશ્મિરિયતનું વિઝન રાજ્યને પ્રગતિના પંથે દોરી જશે. પ્રધાનમંત્રી મોદીએ કહ્યું હતું કે, અત્યારે આપણે બધાએ દેશને નવી ઊંચાઈએ લઈ જવા સામાન્ય સમાધાન શોધીને સંયુક્તપણે કામ કરવાની જરૂર છે. તેમણે જણાવ્યું હતું કે, ભારતીય તિરંગો આપણને બધાને એકતાંતણે બાંધે છે અને આપણને ભારતની નિયતિને નવેસરથી લખવા માટે પ્રેરિત કરે છે. ત્યારબાદ પ્રધાનમંત્રીએ 70મા સ્વતંત્રતા વર્ષની ઉજવણી શરૂ કરવાના ભાગરૂપે તિરંગા યાત્રાને લીલી ઝંડી આપી હતી.
પ્રધાનમંત્રીએ પંડિત જવાહરલાલ નેહરુને તેમની જન્મજયંતીપર શ્રધ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ ભારતના પ્રથમ વડાપ્રધાન પંડિત જવાહરલાલ નેહરુને તેમની જન્મજયંતી પર શ્રધ્ધાંજલિ આપી છે. એક ટ્વિટમાં, વડા પ્રધાને કહ્યું: "પંડિત જવાહરલાલ નેહરુજીને તેમની જન્મજયંતિ પર શ્રધ્ધાંજલિ."
મંત્રીમંડળે ‘સરોગસી (નિયમન) બિલ, 2016’માં અધિકૃત સંશોધન કરવા માટે મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ‘સરોગસી (નિયમન) બિલ, 2016’માં અધિકૃત સુધારો પસાર કરવા માટે મંજુરી આપી દીધી છે. સરોગસી (નિયમન) બિલ, 2016 એ ભારતમાં રાષ્ટ્રીય સ્તરે રાષ્ટ્રીય સરોગસી બોર્ડ અને રાજ્ય તથા કેન્દ્ર શાસિત પ્રદેશના સ્તરે રાજ્ય સરોગસી બોર્ડ તેમજ અધિકૃત સત્તાની સ્થાપના કરીને ભારતમાં સરોગસીનું નિયમન કરવાનો પ્રસ્તાવ મુકે છે. પ્રસ્તાવિત વિધેયક સરોગસીના અસરકારક નિયમન, વ્યાવસાયિક સરોગસી પર પ્રતિબંધ અને જરૂરિયાતમંદ અને પ્રજોત્પત્તિ માટે અસક્ષમ ભારતીય યુગલોને પરોપકારી સરોગસીની પરવાનગી આપવાની ખાતરી આપે છે. સંસદ દ્વારા આ બિલ પસાર થઇ જાય તો પછી રાષ્ટ્રીય સરોગસી બોર્ડની રચના કરવામાં આવશે. રાજ્યો અને કેન્દ્ર શાસિત પ્રદેશો કેન્દ્ર સરકાર દ્વારા આપવામાં આવેલ અધિસુચનાના ત્રણ મહિનાની અંદર રાજ્ય સરોગસી બોર્ડ અને રાજ્ય યોગ્ય સત્તાની રચના કરશે. મુખ્ય અસર: આ કાયદો અમલમાં આવી ગયા પછી દેશમાં સરોગસી સેવાઓનું નિયમન કરશે અને સરોગસીમાં અનૈતિક વ્યવહારો પર નિયંત્રણ મુકશે, સરોગસીનું વ્યવસાયીકરણ અટકાવશે અને સરોગેટ માતાઓ તથા સરોગસી દ્વારા જન્મેલા બાળકોનાં સંભવિત શોષણ પર પ્રતિબંધ મુકશે. જયારે વ્યાવસાયિક સરોગસી પર પ્રતિબંધ મુકવામાં આવશે જેમાં માનવ ભ્રૂણ અને પ્રજનનકોષનાં વેચાણ અને ખરીદી પર પ્રતિબંધનો સમાવેશ થાય છે, તો બીજી તરફ જરૂરિયાતમંદ પ્રજોત્પત્તિ માટે અસક્ષમ યુગલોને કેટલીક શરતો પૂરી કર્યા બાદ ચોક્કસ કારણો માટે નૈતિક સરોગસીની પરવાનગી આપવામાં આવશે. તમામ ભારતીય પરણિત યુગલો કે જેઓ નૈતિક સરોગસી મેળવવા માંગે છે તેમને લાભ આપવામાં આવશે. વધુમાં, સરોગેટ માતા અને સરોગસી દ્વારા જન્મેલા બાળકોના અધિકારોની રક્ષા કરવામાં આવશે. આ બિલ જમ્મુ અને કાશ્મીર રાજ્ય સિવાયના સમગ્ર ભારતમાં અમલમાં મુકવામાં આવશે. પૂષ્ઠભૂમિ: ભારત એ વિવિધ દેશોના યુગલો માટે સરોગસી હબ તરીકે વિકસી રહ્યું છે અને તેથી અનૈતિક પ્રવૃત્તિઓ, સરોગેટ માતાનું શોષણ, સરોગસી દ્વારા ઉત્પન્ન થયેલ બાળકોને ત્યજી દેવા, અને માનવ ભ્રૂણ તથા પ્રજનનકોષની આયાત કરતા દલાલોની જાળ વગેરે જેવા બનાવો પણ અહી નોંધાયા છે. ભારતના કાયદા પંચના 228માં અહેવાલમાં એક ઉચિત વિધેયક તૈયાર કરીને વ્યાવસાયિક સરોગસી પર પ્રતિબંધ મુકવાની અને નૈતિક પરોપકારી સરોગસીને મંજુરી આપવાની ભલામણ કરવામાં આવી છે. સરોગસી (નિયામક) બિલ, 2016 એ 21મી નવેમ્બર 2016ના રોજ લોકસભામાં રજુ કરવામાં આવ્યું હતું કે, જેને 12મી જાન્યુઆરી 2017ના રોજ આરોગ્ય અને પરિવાર કલ્યાણ મંત્રીલયની સંસદીય સ્થાયી સમિતિને મોકલી આપવામાં આવ્યું હતું. સંસદીય સ્થાયી સમિતિતએ હિતધારકો, કેન્દ્ર સરકારનાં મંત્રાલયો/વિભાગો, એનજીઓ, દાકતરી વ્યવસાયિકો, વકીલો, સંશોધકો, પ્રવર્તક વાલીઓ અને સરોગેસી દ્વારા માતા બનતી મહિલાઓ સાથે વિચાર-વિમર્શ કરી તેમની ભલામણો મેળવી હતી. આરોગ્ય અને પરિવાર કલ્યાણ મંત્રાલયની સંસદીય સ્થાયી સમિતિનો 102મો અહેવાલ 10મી ઓગસ્ટ 2017ના રોજ લોકસભામાં અને રાજ્યસભામાં એક સાથે રજુ કરવામાં આવ્યો હતો.
પ્રધાનમંત્રીએ વેટિકન સિટીની મુલાકાત લીધી

પ્રધાનમંત્રી શ્રી નરેન્દ્ર મોદીને શનિવાર, 30 ઓક્ટોબર 2021ના રોજ વેટિકન ખાતે ઓપોસ્ટોલિક પેલેસમાં જૂજ વ્યક્તિગત પ્રેક્ષકોની ઉપસ્થિતિમાં આદરણીય પોપ ફ્રાન્સિસે આવકાર્યા હતા. બે દાયકા કરતાં વધારે સમયગાળા પછી ભારતના પ્રધાનમંત્રી અને પોપ વચ્ચે આ પ્રથમ મુલાકાત યોજાઇ હતી. છેલ્લે, જૂન 2000માં ભારતના દિવંગત પ્રધાનમંત્રી શ્રી અટલ બિહારી વાજપેયીએ વેટિકનની મુલાકાત લીધી હતી અને તત્કાલિન પોપ આદરણીય જ્હોન પૌલ દ્વિતિય સાથે મુલાકાત કરી હતી. ભારત અને આ પવિત્ર વેટિકન સિટી વચ્ચે 1948માં રાજદ્વારી સંબંધોની સ્થાપના થઇ ત્યારથી મૈત્રીપૂર્ણ સંબંધો રહ્યાં છે. ભારત સમગ્ર એશિયામાં કેથોલિક વસતી સમુદાયનું બીજું સૌથી મોટું ગૃહસ્થાન છે. આજની મુલાકાત દરમિયાન, બંને અગ્રણીઓએ કોવિડ-19 મહામારી અંગે અને દુનિયાભરના લોકો પર તેના પરિણામોના પ્રભાવ અંગે ચર્ચા કરી હતી. તેમણે આબોહવા પરિવર્તનના કારણે ઉભા થયેલા પડકારો વિશે પણ ચર્ચા કરી હતી. પ્રધાનમંત્રીએ ભારતમાં આબોહવા પરિવર્તનને નાથવા માટે હાથ ધરવામાં આવેલી વિવિધ પહેલો અને કોવિડ-19ની રસીના એક અબજ ડોઝ સફળતાપૂર્વક આપવા અંગે પોપને માહિતી આપી હતી. આદરણીય પોપે મહામારી દરમિયાન જરૂરિયાતમંદ દેશોને ભારતે કરેલી સહાયતાની પ્રશંસા કરી હતી. પ્રધાનમંત્રીએ આદરણીય પોપ ફ્રાન્સિસને વહેલી તકે ભારતની મુલાકાત લેવા માટે આમંત્રણ આપ્યું હતું, જેને પોપે સહર્ષ સ્વીકાર્યું હતું. પ્રધાનમંત્રીએ આ દરમિયાન સેક્રેટરી ઓફ સ્ટેટ મહાનુભાવ કાર્ડિનલ પીટ્રો પેરોલીન સાથે પણ મુલાકાત કરી હતી.
પશ્ચિમ બંગાળમાં એક દુ:ખદ અકસ્માતને કારણે થયેલી જાનહાનિથી પીએમ વ્યથિત

પ્રધાનમંત્રી શ્રી નરેન્દ્ર મોદીએ પશ્ચિમ બંગાળના બીરભૂમ જિલ્લામાં એક દુ:ખદ દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે
પ્રધાનમંત્રીએ આઇએનએસ કલવરી દેશને અર્પણ કરી

પ્રધાનમંત્રી શ્રી નરેન્દ્ર મોદીએ આજે મુંબઈમાં એક કાર્યક્રમમાં દેશને નૌકાદળની સબમરિન આઇએનએસ કલવરી અર્પણ કરી હતી. આ પ્રસંગે ભારતની જનતાને અભિનંદન આપતાં પ્રધાનમંત્રીએ આઇએનએસ કલવરીને “મેક ઇન ઇન્ડિયા”નું ઉત્તમ ઉદાહરણ ગણાવ્યું હતું. તેમણે તેનાં નિર્માણમાં સંકળાયેલ તમામ લોકોને અભિનંદન આપ્યાં હતાં. તેમણે સબમરિનને ભારત અને ફ્રાંસ વચ્ચે ઝડપથી વધતી વ્યૂહાત્મક ભાગીદારીનું ઉત્કૃષ્ટ ઉદાહરણ ગણાવ્યું હતું. તેમણે કહ્યું હતું કે, આઇએનએસ કલવરી ભારતનાં નૌકાદળની ક્ષમતામાં વધારો કરશે. પ્રધાનમંત્રીએ જણાવ્યું હતું કે, 21મી સદી એશિયાની સદી છે. હિંદ મહાસાગર મારફતે 21મી સદીમાં વિકાસનો માર્ગ પણ મોકળો થશે. આ કારણે હિંદ મહાસાગર સરકારની નીતિઓમાં વિશેષ સ્થાન ધરાવે છે. પ્રધાનમંત્રીએ કહ્યું હતું કે, આ વિઝન સાગર – સીક્યોરિટી એન્ડ ગ્રોથ ફોર ઓલ ઇન ધ રિજન મારફતે સમજી શકાશે. પ્રધાનમંત્રીએ કહ્યું હતું કે, ભારત હિંદ મહાસાગરમાં તેનાં આંતરરાષ્ટ્રીય, વ્યૂહાત્મક અને આર્થિક હિતોનાં સંબંધ બાબતે સંપૂર્ણપણે સતર્ક છે. આ કારણે આધુનિક અને બહુપક્ષીય ભારતીય નૌકાદળ, વિસ્તારમાં શાંતિ અને સ્થિરતાને પ્રોત્સાહન આપવામાં મહત્ત્વપૂર્ણ ભૂમિકા ભજવે છે. તેમણે જણાવ્યું હતું કે, દરિયાની કુદરતી ક્ષમતાઓ આપણાં દેશનાં વિકાસમાં આર્થિક ક્ષમતા વધારશે. આ કારણે ભારત દરિયાઈ આતંકવાદ અને દાણચોરી જેવા પડકારોથી સારી રીતે વાકેફ છે, જે ભારતની સાથે આ વિસ્તારનાં અન્ય દેશો માટે પણ પડકારજનક છે. તેમણે કહ્યું હતું કે, આ પડકારોનો સામનો કરવામાં ભારત મહત્ત્વપૂર્ણ ભૂમિકા ભજવે છે. તેમણે જણાવ્યું હતું કે, ભારત માને છે કે દુનિયા એક પરિવાર છે અને એટલે પોતાની વૈશ્વિક જવાબદારીઓ અદા કરે છે. કટોકટીનાં સમયે પોતાનાં ભાગીદાર દેશોમાં ભારત “ફર્સ્ટ રિન્સોપન્ડર” તરીકેની ભૂમિકા અદા કરે છે. તેમણે કહ્યું હતું કે, ભારતીય મુત્સદીગીરી અને ભારતીય સંરક્ષણ સંસ્થામાં માનવીય અભિગમ અમારી વિશેષતા છે. તેમણે કહ્યું હતું કે, મજબૂત અને સક્ષમ ભારત માનવતા માટે મહત્ત્વપૂર્ણ ભૂમિકા ભજવે છે. વિશ્વનાં દેશો શાંતિ અને સ્થિરતાનાં માર્ગે ભારત સાથે ખભેખભો મિલાવીને કામ કરવા ઇચ્છે છે. પ્રધાનમંત્રીએ કહ્યું હતું કે, છેલ્લાં ત્રણ વર્ષમાં સંરક્ષણ અને સલામતી સાથે સંબંધિત સંપૂર્ણ ઇકોસિસ્ટમમાં પરિવર્તનની શરૂઆત થઈ છે. તેમણે ઉમેર્યું હતું કે, આઇએનએસ કલવરીનાં નિર્માણ દરમિયાન પ્રાપ્ત કૌશલ્ય ભારત માટે સૌથી મોટી સંપત્તિ બની જશે. પ્રધાનમંત્રીએ કહ્યું હતું કે, લાંબા સમયથી વિલંબિત “વન રેન્ક વન પેન્શન” મુદ્દાનું સમાધાન સરકારની પ્રતિબદ્ધતા સુનિશ્ચિત કરે છે. પ્રધાનમંત્રીએ જણાવ્યું હતું કે, સરકારની નીતિઓ અને સશસ્ત્ર દળોનાં સાહસે સુનિશ્ચિત કર્યું છે કે જમ્મુ-કાશ્મીરમાં છહ્મ યુદ્ધ સ્વરૂપે આતંકવાદનો ઉપયોગ સફળ ન થાય. પ્રધાનમંત્રીએ દેશની સુરક્ષામાં પોતાનાં જીવનનું બલિદાન આપનાર શહીદોને શત શત વંદન કર્યા હતાં.